CELEX: E2012P0008
Language: sk
Date: 2012-07-15 00:00:00
Title: Žaloba podaná spoločnosťou DB Schenker z  15. júla 2012 proti Dozornému úradu EZVO (Vec E-8/12)

18.10.2012   
            
            
               SK
            
            
               Úradný vestník Európskej únie
            
            
               C 314/10
            
         Žaloba podaná spoločnosťou DB Schenker z 15. júla 2012 proti Dozornému úradu EZVO
   (Vec E-8/12)
   2012/C 314/09
   Spoločnosti Schenker North AB, Schenker Privpak AB a Schenker Privpak AS (pod spoločným názvom „DB Schenker“), ktoré zastupuje advokát Jon Midthjell, Advokatfirmaet Midthjell AS, Grev Wedels plass 5, NO-0151 Oslo, Nórsko, podali 15. júla 2012 na Súd EZVO žalobu proti Dozornému úradu EZVO.
   Žalobcovia žiadajú Súd EZVO, aby:
   
               1.
            
            
               zrušil napadnuté rozhodnutie, ktoré bolo žalobcom oznámené 18. mája 2012 vo veci ESA č. 68736 (DB Schenker), vzhľadom na to, že odopiera prístup k:
               
                           i)
                        
                        
                           úplnému zneniu vyhlásenia obsahu vo veci ESA č. 34250 (Norway Post/Privpak);
                        
                     
                           ii)
                        
                        
                           listu od Norway Post z 13. júla 2010 alebo doručeného v tento dátum;
                        
                     
                           iii)
                        
                        
                           zápisnici zo stretnutí odporcu vrátane jeho predsedu a Norway Post a/alebo nórskej vlády;
                        
                     
         
               2.
            
            
               zrušil napadnuté rozhodnutie, ktoré bolo žalobcom oznámené 23. mája 2012 vo veci ESA č. 68736 (DB Schenker) vzhľadom na to, že odopiera prístup k úplnému zneniu vyhlásenia obsahu dokumentácie v tej istej veci;
            
         
               3.
            
            
               zrušil napadnuté rozhodnutie, ktoré bolo žalobcom oznámené 2. júla 2012 vo veci ESA č. 68736 (DB Schenker) v časti, kde zamieta prístup k:
               
                           a)
                        
                        
                           postupom na správu dokumentácie vrátane informácií o bežných postupoch pri evidencii prichádzajúcej/odchádzajúcej pošty a interných dokumentov; informáciám o tom, kto je oprávnený otvárať/uzatvárať prípady s určitým číslom a evidovať dokumenty/udalosti k prípadu; o tom, aké informácie musia byť v databáze odporcu zaevidované o každom dokumente/udalosti;
                        
                     
                           b)
                        
                        
                           informáciám o postupoch na spracovanie žiadostí verejnosti o prístup k dokumentom podľa pravidiel prístupu k dokumentom stanovených rozhodnutím ESA 407/08/COL z 27. júna 2008;
                        
                     
                           c)
                        
                        
                           rozhodnutiam kolégia ESA o súčasnom splnomocnení riaditeľa správneho oddelenia, riaditeľa oddelenia pre hospodársku súťaž a štátnu pomoc a riaditeľa právneho a výkonného oddelenia odporcu;
                        
                     
         
               4.
            
            
               nariadil odporcovi a ďalším účastníkom úhradu súdnych trov.
            
         
      Právna a skutková podstata veci a právne odôvodnenie:
   
   
               —
            
            
               žalobcovia, ktorými sú spoločnosti Schenker North AB, Schenker Privpak AB a Schenker Privpak AS (pod spoločným názvom „DB Schenker“) pôsobia v oblasti medzinárodnej špedičnej prepravy a logistiky a vlastní ich spoločnosť Deutsche Bahn AG. Spoločnosť Schenker North AB spolu s dcérskymi spoločnosťami Schenker Privpak AS a Schenker Privpak AB vykonávajú podnikateľské aktivity v oblasti cestnej, námornej a železničnej dopravy v Nórsku, Švédsku a Dánsku,
            
         
               —
            
            
               Dozorný úrad EZVO prijal 14. júla 2010 rozhodnutie vo veci 34250 (Norway Post/Privpak) na základe zistení, že spoločnosť Norway Post v období rokov 2000 – 2006 zneužila svoje dominantné postavenie na trhu balíkových služieb medzi podnikom a spotrebiteľom. Rozhodnutie bolo potvrdené Súdom EZVO vo veci E-15/10 Posten Norge AS proti Dozorný úrad EZVO. Žalobcovia podali na Norway Post žalobu o náhradu škôd, ktoré utrpeli v dôsledku porušovania právnych predpisov, a chcú preskúmať, ako odporca viedol vyšetrovacie a správne konanie. Žalobcovia podali 3. augusta 2010 žiadosť o prístup k dokumentom v súvislsoti s vecou ESA č. 34250 podľa pravidiel prístupu k dokumentom (RAD) stanovených rozhodnutím Dozorného úradu EZVO č. 407/08/COL 27. júna 2008,
            
         
               —
            
            
               dňa 8. marca 2012 podali žalobcovia na odporcu oznámenie pred začatím súdneho konania podľa článku 37 ods. 2 Dohody o dozore a súde na základe toho, že odporca neprijal konečné rozhodnutie týkajúce sa žiadosti o prístup podanej 3. augusta 2010. V samostatnej žalobe vo veci E-7/12 žalobcovia uviedli, že odporca nerozhodol o ich žiadosti týkajúcej sa prístupu k dokumentom ani po uplynutí zákonom stanoveného obdobia pred začatím súdneho konania a nevybavil ich žiadosť ani iným spôsobom v súlade s predpismi, čím im spôsobil škodu,
            
         
               —
            
            
               žalobcovia v tejto žalobe uvádzajú, že 12. marca 2012 a 11. apríla 2012 žiadali odporcu o ďalšie dve dodatočné žiadosti o prístup k dokumentom, v ktorých sa snažili o prístup k vyhláseniu obsahu vo veci, ktorá sa ich týkala a bola zaevidovaná pod číslom ESA 68736, a o prístup k informáciám o vnútorných postupoch/pokynoch, ktorými sa odporca riadi pri správe spisov a vybavovaní žiadostí verejnosti o prístup k dokumentom,
            
         
               —
            
            
               dňa 18. mája 2012 oznámil odporca žalobcom rozhodnutie, ktoré sa týkalo ich prvej žiadosti o prístup z 3. augusta 2010, 23. mája 2012 im oznámil rozhodnutie týkajúce sa ich druhej žiadosti o prístup z 12. marca 2012 a 2. júna 2012 im oznámil rozhodnutie týkajúce sa ich tretej žiadosti o prístup z 11. apríla 2012. Žalobcovia sa prostredníctvom tejto žaloby snažia o úplné alebo čiastočné zrušenie týchto rozhodnutí.
            
         Žalobcovia tvrdia, že Dozorný úrad EZVO:
   
               —
            
            
               vo vzťahu k prvému rozhodnutiu z 18. mája 2012 porušil článok 2 ods. 1 pravidiel prístupu k dokumentom a článok 16 dohody o dozore a súde,
            
         
               —
            
            
               vo vzťahu k druhému rozhodnutiu z 23. mája 2012 sa dopustil zneužitia právomoci a porušil článok 2 ods. 1 pravidiel prístupu k dokumentom a článok 16 dohody o dozore a súde a
            
         
               —
            
            
               vo vzťahu k tretiemu rozhodnutiu z 2. júla 2012 porušil článok 2 ods. 1 pravidiel prístupu k dokumentom a článok 16 dohody o dozore a súde.